PMIndiaData/PMIndiaSum huggingface dataset:
২০২০-র জাতীয় শিক্ষানীতির বিষয়ে আয়োজিত রাজ্যপালদের সম্মেলনে রাষ্ট্রপতি ও প্রধানমন্ত্রী বক্তব্য রাখবেন

রাষ্ট্রপতি শ্রী রামনাথ কোবিন্দ এবং প্রধানমন্ত্রী শ্রী নরেন্দ্র মোদী ৭ই সেপ্টেম্বর জাতীয় শিক্ষা নীতির উপর আয়োজিত রাজ্যপালদের সম্মেলনের উদ্বোধনী অধিবেশনে ভাষণ দেবেন। ভিডিও কনফারেন্সের মাধ্যমে আয়োজিত এই সম্মেলন শুরু হবে সকাল ১০টা ৩০ মিনিটে। “ উচ্চশিক্ষার সংস্কারে ২০২০-র জাতীয় শিক্ষা নীতির ভূমিকা”౼শীর্ষক এই সম্মেলনের আয়োজন করবে কেন্দ্রীয় শিক্ষা মন্ত্রক । ১৯৮৬ সালের শিক্ষার উপর জাতীয় নীতি ঘোষণার ৩৪ বছর পর, একবিংশ শতাব্দীতে প্রথম শিক্ষা নীতি হল এই ২০২০-র জাতীয় শিক্ষা নীতি। বিদ্যালয় এবং উচ্চ শিক্ষা স্তরে আমুল সংস্কারের উদ্দেশ্য়ে এই ২০২০-র জাতীয় শিক্ষা নীতি সহায়ক হবে। নতুন শিক্ষা নীতি ভারতে ন্যায়সম্মত ও প্রাণবন্ত সমাজ গঠনে সাহায্য করবে। এই নীতি এমন এক ভারত-কেন্দ্রীক শিক্ষা ব্যবস্থার পরিকল্পনা করেছে, যার সাহায্যে দেশকে আন্তর্জাতিক মহাশক্তিধর হিসেবে গড়ে তোলা যাবে। জাতীয় শিক্ষা নীতির অন্যতম উদ্দেশ দেশের শিক্ষা ব্যবস্থায় সর্বাঙ্গীণ পরিবর্তন নিয়ে আসা এবং প্রধানমন্ত্রী শ্রী নরেন্দ্র মোদী নতুন এক আত্মনির্ভর ভারত অভিযানের যে স্বপ্ন দেখেছেন, সেই লক্ষ্যে দেশের শিক্ষা ব্যবস্থাকে সক্ষম ও সুদৃঢ় করে তোলা। ২০২০-র জাতীয় শিক্ষা নীতির বিভিন্ন বিষয়ে দেশ জুড়ে নানা ওয়েবিনার, ভারচ্যুয়াল সম্মেলন ও আলোচনা সভার আয়োজন করা হচ্ছে। এর আগে কেন্দ্রীয় শিক্ষা মন্ত্রক ও বিশ্ববিদ্যালয় মঞ্জুরি কমিশন “২০২০-র জাতীয় শিক্ষা নীতির মাধ্যমে উচ্চশিক্ষায় যুগান্তকারী সংস্কারের উপর আলোচনাচক্র”-র আয়োজন করেছিল। প্রধানমন্ত্রী সেখানে বক্তব্য রেখেছিলেন। রাজ্যপালদের ৭ই সেপ্টেম্বরের সম্মেলনে সব রাজ্যের শিক্ষামন্ত্রী, রাজ্যগুলির বিশ্ববিদ্যালয়ের উপাচার্য এবং উচ্চপদস্থ আধিকারিকরা যোগ দেবেন। ডিডি নিউজ, রাষ্ট্রপতি ও প্রধানমন্ত্রীর ভাষণ সরাসরি সম্প্রচার করবে।
টাইমস গ্রুপের চেয়ারপার্সন শ্রীমতী ইন্দু জৈনের প্রয়াণে প্রধানমন্ত্রীর শোক প্রকাশ

নতুনদিল্লি, ১৩ই মে, ২০২১ প্রধানমন্ত্রী শ্রী নরেন্দ্র মোদী টাইমস গ্রুপের চেয়ারপার্সন শ্রীমতী ইন্দু জৈনের প্রয়াণে শোক প্রকাশ করেছেন। এক ট্যুইট বার্তায় প্রধানমন্ত্রী বলেছেন, “টাইমস গ্রুপের চেয়ারপার্সন শ্রীমতী ইন্দু জৈনজির প্রয়াণে আমি বেদনাহত। সমাজ সেবার নানা উদ্যোগে, ভারতের প্রগতিতে এবং আমাদের সংস্কৃতির প্রতি গভীর অনুরাগের জন্য তিনি সব সময় স্মরণীয় হয়ে থাকবেন। তাঁর সঙ্গে সাক্ষাতের কথা আমার মনে পরছে। তাঁর পরিবারের সদস্যদের সমবেদনা জানাই।ওঁ শান্তি। “ /
কর্ণাটকের প্রাক্তনমুখ্যমন্ত্রী শ্রী এন. ধরম সিং-এর প্রয়াণে শোকপ্রকাশ প্রধানমন্ত্রীর

কর্ণাটকের প্রাক্তন মুখ্যমন্ত্রী শ্রী এন. ধরম সিং-এর প্রয়াণে শোকপ্রকাশ করেছেন প্রধানমন্ত্রী শ্রীনরেন্দ্র মোদী। এক বার্তায় তিনি বলেছেন : “ কর্ণাটকের প্রাক্তন মুখ্যমন্ত্রী শ্রী এন. ধরম সিং-এর মৃত্যুতে আমি মর্মাহত।এই বিয়োগান্তক মুহূর্তে তাঁর পরিবার-পরিজন ও গুণগ্রাহীদের উদ্বেগ ও চিন্তাভাবনারশরিক আমি নিজেও। কর্ণাটকের রাজ্য রাজনীতি তথাজাতীয় রাজনীতিতে শ্রী এন. ধরম সিং ছিলেন প্রভূত অভিজ্ঞতার অধিকারী। সমাজের প্রতিতাঁর একনিষ্ঠ সেবাপরায়ণতা অবিষ্মরণীয় হয়ে থাকবে। ” /
প্রধানমন্ত্রী তুলুজ-এ এয়ারবাস কারখানা ঘুরে দেখলেন; প্রথম বিশ্ব যুদ্ধের ভারতীয়দের স্মৃতিসৌধে শ্রদ্ধার্পণ করলেন

নয়াদিল্লি, ১২ এপ্রিল, ২০১৫ প্রধানমন্ত্রী শ্রী নরেন্দ্র মোদী শনিবার তুলুজ-এ এয়ারবাস কারখানা পরিদর্শন করেন। এয়ারবাস সংস্থার সঙ্গে যে সকল ভারতীয় সংস্থা যুক্ত রয়েছে, সে সম্পর্কেও তাঁকে অবহিত করা হয়। এয়ারবাস সংস্থার ভারতীয় কর্মীদের সঙ্গে তিনি মতবিনিময় করেন। প্রধানমন্ত্রী এরপর, তুলুজ – এ অবস্থিত ন্যাশনাল সেন্টার ফর স্পেস স্টাডিজও পরিদর্শন করেন। তিনি সেখানে ভারতীয় বংশোদ্ভূত স্নাতকোত্তর স্তরের ছাত্রছাত্রীদের সঙ্গে মতবিনিময় করেন। প্রথম বিশ্ব যুদ্ধে ফ্রান্স ও বেলজিয়ামের বিভিন্ন যুদ্ধ ক্ষেত্রে ৪,৭০০ ভারতীয় সেনানী তাঁদের জীবন বিসর্জন দিয়েছিলেন। এঁদের জন্য যে স্মৃতিসৌধ গড়ে তোলা হয়েছে, প্রধানমন্ত্রী সেখানে শ্রদ্ধা জানাতে যান। এই স্মৃতিসৌধে দর্শকদের জন্য যে পুস্তক রয়েছে, তাতে প্রধানমন্ত্রী লেখেন, “আমাদের বীর সেনানী যাঁরা বিদেশের মাটিতে প্রথম বিশ্ব যুদ্ধে লড়াই করেছিলেন, তাঁরা তাঁদের নিষ্ঠা, আনুগত্য, সাহস ও বলিদানের জন্য সমগ্র বিশ্বের প্রশংসা অর্জন করেছেন। স্মৃতিসৌধের বাইরে জমায়েত হওয়া ভারতীয় বংশোদ্ভূত যুবকদের শহীদ স্মরণে তাঁর সঙ্গে একযোগে ‘শহীদো অমর রহো” সমস্বরে বলার জন্য আহ্বান জানান।
সন্তকবীর নগরে সন্ত-কবি কবীরের ৫০০তম মৃত্যু বার্ষিকী উপলক্ষে শ্রদ্ধা নিবেদন প্রধানমন্ত্রীর

প্রধানমন্ত্রী শ্রী নরেন্দ্র মোদী আজ উত্তর প্রদেশের সন্তকবীর নগর জেলার মাঘার পরিদর্শন করেন। তিনি সেখানে সন্ত-কবি কবীরের ৫০০তম মৃত্যুবার্ষিকী উপলক্ষে তাঁর সমাধি ক্ষেত্রে পুষ্পার্ঘ্য নিবেদন করেন। সন্তকবীর মাজারে একটি চাদরও নিবেদন করেন প্রধানমন্ত্রী। সন্তকবীর গুহাটিও তিনি পরিদর্শন করেন। সন্ত কবীর অ্যাকাডেমির শিলান্যাস উপলক্ষে একটি ফলকের আবরণও উন্মোচন করেন প্রধানমন্ত্রী। সন্তকবীরের চিন্তাভাবনা ও শিক্ষাদর্শকে তুলে ধরা হবে এই কেন্দ্রটিতে। পরে, এক জনসমাবেশে ভাষণদানকালে শ্রী মোদী বলেন, তাঁর বহু দিনের একটি বাসনা আজ পূর্ণ হ’ল। কারণ, পবিত্র মাঘারের মাটিতে অবস্থিত সন্ত কবীরের সমাধিতে তিনি আজ শ্রদ্ধা নিবেদনের সুযোগ লাভ করেছেন। কথিত আছে যে, এই মাঘারেই সন্ত কবীর, গুরু নানক এবং বাবা গোরখনাথ আধ্যাত্মিক সাধনায় একদা মগ্ন ছিলেন। প্রধানমন্ত্রী বলেন যে, প্রায় ২৪ কোটি টাকা ব্যয়ে নির্মিত হতে চলেছে সন্ত কবীর অ্যাকাডেমি। সন্ত কবীরের পরম্পরা সহ উত্তর প্রদেশের আঞ্চলিক ভাষা, উপভাষা ও লোকশিল্পের নিদর্শনগুলিকেও সেখানে সংরক্ষণ করা হবে। শ্রী মোদী বলেন, সন্ত কবীরের মধ্যে ভারতাত্মার মূল সুরটি ধ্বনিত হয়েছে। জাতপাতের গণ্ডি অতিক্রম করে সাধারণ গ্রাম্য ভারতীয় ভাষায় তিনি সকলের সঙ্গে কথা বলতেন। প্রধানমন্ত্রী বলেন, ভারতের বিভিন্ন প্রান্তে যুগে যুগে সাধু-সন্তদের আবির্ভাব ঘটেছে। সামাজিক কুফলগুলি থেকে বেরিয়ে আসার জন্য সমাজকে তাঁরা পথনির্দেশ করে গেছেন। বাবাসাহেব আম্বেদকরের কথাও প্রসঙ্গত উল্লেখ করেন তিনি। সংবিধান রচনার মাধ্যমে দেশের নাগরিকের মধ্যে ভেদাভেদ ও বৈষম্য দূর করতে চেয়েছিলেন বাবাসাহেব আম্বেদকর। রাজনৈতিক সুবিধাবাদের বিরুদ্ধে জোরালো বক্তব্য পেশ করে প্রধানমন্ত্রী বলেন, যিনি সাধারণ মানুষের দুঃখ, কষ্ট ও অনুভূতিগুলিকে উপলব্ধি করতে পারেন তিনি হলেন কবীরের শিক্ষাদর্শ অনুযায়ী প্রকৃত ও আদর্শ শিক্ষক। মানুষে মানুষে বিভেদ ও বৈষম্যের পেছনে যে সমস্ত সামাজিক প্রথা ও রীতিনীতি কাজ করত তার ঘোরতর বিরোধী ছিলেন সন্ত কবীর। দরিদ্র এবং বঞ্চিত মানুষের কল্যাণে গৃহীত বিভিন্ন কেন্দ্রীয় কর্মসূচির কথাও তাঁর ভাষণে উল্লেখ করেন শ্রী নরেন্দ্র মোদী। জন ধন যোজনা, উজ্জ্বলা যোজনা, বিভিন্ন সামাজিক বিমা কর্মসূচি, শৌচাগার নির্মাণ এবং প্রত্যক্ষ সুফল হস্তান্তরের মতো কল্যাণমূলক কর্মসূচিগুলির কথা উঠে আসে প্রধানমন্ত্রীর এদিনের বক্তব্যে। রেল, সড়ক, অপটিক্যাল ফাইবার সহ বিভিন্ন পরিকাঠামো গড়ে তোলার কাজে বর্তমানে যে গতি সঞ্চার ঘটেছে সেকথাও তুলে ধরেন তিনি। প্রধানমন্ত্রী বলেন, উন্নয়নের সুফল যাতে দেশের প্রত্যেক প্রান্তে পৌঁছে দেওয়া যায়, তা নিশ্চিত করতে সচেষ্ট রয়েছে কেন্দ্রীয় সরকার। এক নতুন ভারত গড়ে তোলার কাজে সন্ত কবীরের শিক্ষাদর্শ আমাদের অনুপ্রাণিত করবে বলে আশা ব্যক্ত করেন তিনি।
নিরন্তর বিকাশের লক্ষ্যেতিনদিনের বিশ্ব সম্মেলনের আগামীকাল উদ্বোধন 
করবেন প্রধানমন্ত্রী শ্রী নরেন্দ্র মোদী

নিরন্তরবিকাশ সম্পর্কিত তিনদিনের এক বিশ্ব শীর্ষ সম্মেলনের আগামীকাল উদ্বোধন করবেনপ্রধানমন্ত্রী শ্রী নরেন্দ্র মোদী। রাজধানীর বিজ্ঞান ভবনে ২০১৮-র এই বিশ্বসম্মেলনের আয়োজন করা হয়েছে। কেন্দ্রীয়পরিবেশ, অরণ্য ও জলবায়ু পরিবর্তন মন্ত্রী ডঃ হর্ষ বর্ধন, শিল্প ও বাণিজ্য মন্ত্রীশ্রী সুরেশ প্রভু, আবাসন ও নগরায়ন প্রতিমন্ত্রী (স্বাধীন দায়িত্বপ্রাপ্ত) শ্রীহরদীপ পুরি এবং অসামরিক বিমান পরিবহন প্রতিমন্ত্রী শ্রী জয়ন্ত সিনহা সহ বেশ কয়েকজনবিশিষ্ট ব্যক্তি উপস্থিত থাকবেন এই সম্মেলনে। এছাড়াও, রাজনৈতিক জগৎ এবং কর্পোরেটক্ষেত্রের নেতৃস্থানীয় ব্যক্তিরাও যোগ দেবেন এই বিশ্ব সম্মেলনে। শীর্ষসম্মেলনের এবারের থিম বা বিষয় হল – ‘এক স্থিতিশীল বিশ্ব গড়ে তোলার লক্ষ্যেঅংশীদারিত্ব’। জলবায়ু পরিবর্তনের পরিপ্রেক্ষিতে উন্নয়নশীল অর্থনীতির দেশগুলিতে যেসমস্ত কঠিন সমস্যা ও চ্যালেঞ্জ দেখা দিয়েছে, তার মোকাবিলায় সমবেতভাবে কি কিব্যবস্থা গ্রহণ করা যেতে পারে সে সম্পর্কে আলোচনা ও মতবিনিময় এবারের সম্মেলনের মূললক্ষ্য ও উদ্দেশ্য। কার্যকরভাবে ভূমিক্ষয় রোধ, সক্রিয় বর্জ্য ব্যবস্থাপনা,বায়ুদূষণের মোকাবিলা, সম্পদের অধিকতর যোগান, জ্বালানি শক্তির উৎপাদন বৃদ্ধি,বিশুদ্ধ জ্বালানি ব্যবহার এবং জলবায়ু পরিবর্তনের কার্যকর মোকাবিলায় আর্থিকব্যবস্থাপনা সহ বিভিন্ন বিষয়ের ওপর আলোকপাত করা হবে আগামীকালের সম্মেলনে। এইউপলক্ষে আয়োজিত একটি প্রদর্শনীতে ‘সবুজায়নের লক্ষ্যে উদ্ভাবন প্রচেষ্টা’র বিষয়টিবিশেষভাবে তুলে ধরা হবে। দেশ-বিদেশের২ হাজারেরও বেশি প্রতিনিধি এই শীর্ষ সম্মেলনে যোগ দেবেন বলে আশা করা হচ্ছে। তাঁদেরমধ্যে যেমন থাকবেন গবেষক ও নীতি রচয়িতারা, অন্যদিকে তেমনই কূটনীতিবিদ, কর্পোরেটজগতের দিকপাল এবং নেতৃস্থানীয় বুদ্ধিজীবীদেরও দেখা যাবে এই সম্মেলনে। /
হায়দরাবাদে জৈব-চিকিৎসা গবেষণা প্রতিষ্ঠান গড়ে তুলতে কেন্দ্রীয় মন্ত্রিসভার সম্মতি

হায়দরাবাদে জৈব-চিকিৎসা গবেষণা সংক্রান্ত জাতীয় সহায়সম্পদ প্রতিষ্ঠান গড়ে তোলার প্রস্তাবটিতে অনুমোদন দিয়েছে কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ কেন্দ্রীয় স্বাস্থ্য ও পরিবারকল্যাণ মন্ত্রকের স্বাস্থ্য গবেষণা দপ্তরের এই প্রস্তাবে সম্মতি দেওয়া হয়। এই প্রকল্প গড়ে তুলতে ব্যয় ধরা হয়েছে ৩৩৮ কোটি ৫৮ লক্ষ টাকা। ২০১৮-১৯ সাল নাগাদ প্রতিষ্ঠানটির কাজকর্ম শুরু হয়ে যাবে বলে আশা করা হচ্ছে। এই প্রতিষ্ঠান গড়ে তোলার দায়িত্ব জাতীয় চিকিৎসা গবেষণা পরিষদ অর্থাৎ, আই সি এম আর-এর। প্রস্তাবিত এই সংস্থাটিকে প্রাণী প্রজনন ও সংরক্ষণের জন্য বিশ্বমানের করে তোলা হবে। এখানে থাকবে উন্নতমানের গবেষণা কেন্দ্র এবং অত্যাধুনিক প্রযুক্তি সংক্রান্ত সুযোগসুবিধা। দেশে জৈব-চিকিৎসার গবেষণা ও উন্নয়নে এই প্রতিষ্ঠানটি যথেষ্ট অবদানের সাক্ষর রাখবে বলে প্রস্তাবে উল্লেখ করা হয়েছে। জৈব-চিকিৎসার গবেষণা ক্ষেত্রে সংশ্লিষ্ট কর্মীদের প্রশিক্ষণদানের সুযোগসুবিধাও থাকবে এই বিশেষ প্রতিষ্ঠানটিতে। হায়দরাবাদের জেনোম ভ্যালিতে এই প্রতিষ্ঠান গড়ে তুলতে রাজ্য সরকার আই সি এম আর-কে বিনামূল্যে ১০২.৬৯ একর জমির ব্যবস্থা করে দিয়েছে। /
জাতীয় বিজ্ঞান দিবসে বিজ্ঞানীদের অভিনন্দন প্রধানমন্ত্রীর  : শ্রদ্ধা ও সম্মান জানালেন স্যরসি ভি রমনের উদ্দেশেও

জাতীয় বিজ্ঞানদিবসে বিজ্ঞানীদের অভিনন্দিত করলেন প্রধানমন্ত্রী শ্রী নরেন্দ্র মোদী। বিজ্ঞানচর্চার ক্ষেত্রে অতুলনীয় অবদানের জন্য তিনি সম্মান জানালেন স্যর সি ভি রমনেরউদ্দেশেও। এই উপলক্ষে একবার্তায় প্রধানমন্ত্রী বলেন, “জাতীয় বিজ্ঞান দিবসে দেশের বিজ্ঞানীদের জানাই আমারশুভেচ্ছা ও অভিনন্দন। জাতি গঠন এবং দেশের অগ্রগতির ক্ষেত্রে তাঁদের ভূমিকা খুবইগুরুত্বপূর্ণ। স্যর সি ভি রমনছিলেন বিজ্ঞান চর্চার ক্ষেত্রে এক পথিকৃৎ। তাঁর অবদান বিজ্ঞানপ্রেমীদের মধ্যে কয়েকপ্রজন্ম ধরেই প্রেরণা যুগিয়ে আসছে। আমরা প্রণাম জানাই তাঁর উদ্দেশে।” /
শ্রী হোমেন বরগোহাইএর প্রয়াণে প্রধানমন্ত্রীর শোক প্রকাশ

প্রধানমন্ত্রী শ্রী নরেন্দ্র মোদী শ্রী হোমেন বরগোহাইএর প্রয়াণে শোক প্রকাশ করেছেন। এক ট্যুইট বার্তায় শ্রী মোদী বলেছেন, “ শ্রী হোমেন বরগোহাই, অসমীয়া সাহিত্য ও সাংবাদিকতার জগতে তাঁর গুরুত্বপূর্ণ অবদানের জন্য স্মরণীয় হয়ে থাকবেন। অসমীয়া জনজীবন ও সংস্কৃতির বৈচিত্রময় দিকটি তাঁর কাজের মধ্য দিয়ে প্রতিফলিত হয়েছে। শ্রী বরগোহাইএর প্রয়াণে আমি মর্মাহত। তাঁর পরিবারের সদস্যদের ও গুণগ্রাহীদের সমবেদনা জানাই। ওঁ শান্তি। “
উপহার হিসাবে প্রধানমন্ত্রীর পাওয়া বিভিন্ন সামগ্রীর ই-নিলাম সম্পন্ন

উপহার হিসাবে প্রধানমন্ত্রী শ্রী নরেন্দ্র মোদীর পাওয়া বিভিন্ন সামগ্রীর প্রদর্শনী তথা ই-নিলাম পর্ব আজ শেষ হয়েছে। এই নিলামে ব্যাপক সাড়া পাওয়া গিয়েছে এবং হাজার হাজার দরপত্র জমা পড়েছে। সমগ্র নিলাম প্রক্রিয়া থেকে পাওয়া অর্থ নমামি গঙ্গে কর্মসূচিতে ব্যয় করা হবে। উপহার-স্বরূপ প্রধানমন্ত্রীর পাওয়া মোট ২ হাজার ৭৭২টি মেমেন্টোর জন্য কেন্দ্রীয় সংস্কৃতি মন্ত্রক গত ১৪ই সেপ্টেম্বর থেকে ই-নিলাম প্রক্রিয়া আয়োজন করে। এই নিলাম সামগ্রীগুলি নতুন দিল্লির ন্যাশনাল গ্যালারি অফ মর্ডান আর্টে রাখা হয়েছিল। মেমেন্টোগুলির মধ্যে ছিল আলোকচিত্র, ভাস্কর্য, শাল, জ্যাকেট এবং ঐতিহ্যবাহী বাদ্যযন্ত্র। প্রাথমিকভাবে স্থির হয়েছিল, এই নিলাম প্রক্রিয়া তেসরা অক্টোবর পর্যন্ত চলবে। কিন্তু জনগণের অত্যাধিক উৎসাহ ও অনুরোধের প্রেক্ষিতে নিলামের সময়সীমা আরও তিন সপ্তাহ বাড়ানো হয়। নিলামের জন্য রাখা যাবতীয় সামগ্রী বিক্রি হয়ে গেছে। চিত্র তারকা থেকে রাজনীতিবিদ এবং সমাজসেবীরাও এই নিলামে বিশেষ আগ্রহ দেখিয়েছেন। একাধিক বলিউড তারকা – অনীল কাপুর, অর্জুন কাপুর এবং গায়ক কৈলাশ খেরের মতো ব্যক্তিরা এই প্রদর্শনী তথা নিলামে অংশ নিয়েছিলেন। নিলামের জন্য যে সমস্ত সামগ্রী রাখা হয়েছিল, তার মধ্যে সবচেয়ে কম ৫০০ টাকা দাম ধার্য হয়েছিল ভগবান গণেশের একটি ছোট মূর্তির এবং পদ্মফুলের আকারবিশিষ্ট সুসজ্জিত কাঠের বাক্সের। সবচেয়ে বেশি আড়াই লক্ষ টাকা দাম স্থির হয়েছিল মহাত্মা গান্ধীর সঙ্গে ত্রিবর্ণরঞ্জিত ব্যাকগ্রাউন্ডের ওপর প্রধানমন্ত্রীর আলোকচিত্রটির। চূড়ান্ত নিলামে এই আলোকচিত্রটির দাম পাওয়া যায় ২৫ লক্ষ টাকা। প্রধানমন্ত্রী তাঁর মায়ের কাছ থেকে আশীর্বাদ নিচ্ছেন ফ্রেমবন্দী এরকম একটি আলোকচিত্রের দাম ঠিক হয়েছিল হাজার টাকা। নিলামে এটির দাম ওঠে ২০ লক্ষ টাকা। অন্যান্য যে সমস্ত সামগ্রীর নিলাম থেকে প্রত্যাশার তুলনায় বেশি টাকা পাওয়া গিয়েছে, তার মধ্যে রয়েছে – মণিপুরী লোকচিত্র (প্রকৃত দাম ৫০ হাজার টাকা, বিক্রি হয়েছে ১০ লক্ষ টাকায়); ধাতু নির্মিত একটি ভাস্কর্য, যেখানে গরু তার বাছুরকে স্তন্যপান করাচ্ছে (প্রকৃত দাম স্থির হয়েছিল ৪ হাজার টাকা, বিক্রি হয় ১০ লক্ষ টাকায়) এবং স্বামী বিবেকানন্দের ১৪ সেন্টিমিটারের একটি ধাতব মূর্তি (প্রাথমিক দাম ছিল ৪ হাজার টাকা, নিলাম থেকে পাওয়া যায় ৬ লক্ষ টাকা)।
ভারতে বিনিয়োগ আকৃষ্ট করে তুলতে মন্ত্রক / দপ্তরের মধ্যে ‘ক্ষমতাপ্রাপ্ত সচিব গোষ্ঠী (ইজিওএস) এবং প্রকল্প উন্নয়ন  সেল (পিডিসিএস)’ গঠনে অনুমোদন দিল সরকার

প্রধানমন্ত্রী শ্রী নরেন্দ্র মোদীর পৌরোহিত্যে আজ কেন্দ্রীয় মন্ত্রিসভার বৈঠকে ভারতে বিনিয়োগে আকর্ষণের জন্য সরকারের বিভিন্ন মন্ত্রক / দপ্তরের মধ্যে ‘ক্ষমতাপ্রাপ্ত সচিব গোষ্ঠী (ইজিওএস) এবং প্রকল্প উন্নয়ন সেল (পিডিসিএস)’ গঠনের অনুমোদন দিয়েছে। এই নতুন ব্যবস্থাটি বাস্তবায়নের সঙ্গে সঙ্গে ২০২৪-২৫ সালের মধ্যে ভারতকে ৫ লক্ষ কোটি টাকার অর্থনীতিতে নিয়ে যাওয়ার লক্ষ্য পূরণ হবে। স্থানীয় বিনিয়োগকারীদের পাশাপাশি প্রত্যক্ষ বিদেশি বিনিয়োগকারীদের সাহায্য করবে এবং অর্থনীতিকে বহুগুণ বাড়িয়ে তোলা সম্ভব হবে। শিল্পায়ন ও অভ্যন্তরীণ বাণিজ্য দপ্তরের (ডিপিআইআইটি) প্রস্তাবিত কৌশল বাস্তবায়নের মাধ্যমে বিভিন্ন মন্ত্রক / দপ্তর এবং কেন্দ্র ও রাজ্য সরকারের সহযোগিতায় পুঁজি বিনিয়োগ এবং সেই সম্পর্কে উৎসাহমূলক নীতিগুলি রূপায়ণে সাহায্য করবে। বর্তমান করোনা ভাইরাস মহামারীর মধ্যেও ভারতে প্রত্যক্ষ বিদেশি বিনিয়োগের সুযোগ তৈরি হয়েছে। বিশেষ করে, বিদেশের বৃহৎ সংস্থাগুলি নতুন অঞ্চলে মূলধন বিনিয়োগের বিষয়ে উৎসাহ দেখাতে শুরু করেছে। এক্ষেত্রে ভারতে বিনিয়োগ আকর্ষণ করার যথেষ্ট সুযোগ রয়েছে। মার্কিন যুক্তরাষ্ট্র, ইউরোপীয় ইউনিয়ন, চিন এবং অন্যান্য দেশগুলিতে যে বাজার রয়েছে সেখানে ভারতে উৎপাদিত পণ্য সরবরাহের সুযোগ রয়েছে। বিশ্বব্যাপী অর্থনৈতিক পরিস্থিতির এই সুযোগকে কাজে লাগিয়ে ভারত আন্তর্জাতিক মূল্য শৃঙ্খলে গুরুত্বপূর্ণ ভূমিকা পালন করবে। এতে দেশের অর্থনীতিতে যেমন গতি আসবে, তেমনই বিনিয়োগকারীরাও প্রচুর সুযোগ ও উৎসাহ পাবেন।‘ক্ষমতাপ্রাপ্ত সচিব গোষ্ঠী’ (ইজিওএস)-এ থাকছেন ক্যাবিনেট সচিব (চেয়ারপার্সন), নীতি আয়োগের সিইও (সদস্য), ডিপিআইআইটি-র সচিব (আহ্বায়ক সদস্য), বাণিজ্য বিভাগের সচিব (সদস্য), রাজস্ব বিভাগের সচিব (সদস্য), অর্থনৈতিক বিষয়ক দপ্তরের সচিব (সদস্য) এবং সংশ্লিষ্ট অন্য বিভাগের (পরে বাছাই করা হবে) সচিব। ইজিওএস-এর উদ্দেশ্য- বিভিন্ন দপ্তর এবং মন্ত্রকের কাছ থেকে পাওয়া সিদ্ধান্তগুলি দ্রুত অনুমোদন করা যাবে। ভারতে বিনিয়োগ আকৃষ্ট করা যাবে এবং বিশ্বমানের বিনিয়োগকারীদের বিনিয়োগ বিষয়ে সহায়তা ও সুযোগ-সুবিধা প্রদান করা যাবে। মূলধন বিনিয়োগের মূল্যায়ন করা সম্ভব হবে। (১) প্রকল্পের নকশা, (২) প্রকৃতপক্ষে কত মূলধন বিনিয়োগ করা হয়েছে তা বিচার করা সম্ভব হবে। কেন্দ্রীয় সরকার এবং রাজ্য সরকারের মধ্যে সমন্বয়সাধনে একটি “প্রকল্প উন্নয়ন সেল”(পিডিসি) গঠনের অনুমোদন দেওয়া হয়েছে। এতে দেশে মূলধন বিনিয়োগ প্রকল্পগুলি সম্প্রসারণ করা সম্ভব হবে এবং সময়ের সাথে সাথে সরাসরি মূলধন বিনিয়োগ বৃদ্ধি করতে উৎসাহও দেওয়া যাবে। যুগ্ম সচিবের পদমর্যাদার নিচে নন, এমন আধিকারিক কেন্দ্রের নিজ নিজ মন্ত্রকের পিডিসি সেলের দায়িত্ব থাকবেন। তিনি এই বিনিয়োগ প্রকল্পগুলির কৌশল নির্মাণ ও বাস্তবায়নে কাজ করবেন। পিডিসি-র উদ্দেশ্য মূলধন বিনিয়োগকারীদের বরাদ্দকৃত জমির বিশদ বিবরণ সহ প্রকল্প অনুমোদন করবে পিডিসি। একইসঙ্গে, প্রকল্পগুলিতে মূলধন বিনিয়োগ ও প্রয়োগে সাহায্য করবে। মূলধন বিনিয়োগকে আরও আকর্ষিত করে তোলার জন্য কোন সমস্যা দেখা দিলে তা চিহ্নিত করা এবং মূলধন বিনিয়োগ চূড়ান্ত করার আগে ইজিওএস-এর সামনে প্রস্তাবটি রাখবে। এই সিদ্ধান্তগুলি ভারতে আরও বেশি পরিমাণে মূলধন বিনিয়োগের সুযোগ তৈরি করে দেবে এবং প্রধানমন্ত্রী আত্মনির্ভর ভারতের যে দিশা দেখিয়েছেন তা ত্বরান্বিত করবে। এছাড়াও, ভারতকে বিনিয়োগ-বান্ধব দেশ হিসেবে গড়ে তুলতে সাহায্য করবে। এতে দেশের অর্থনীতিতে যেমন গতি আসবে, তেমনই প্রত্যক্ষ ও পরোক্ষ কর্মসংস্থানের সুযোগ তৈরি হবে।
প্রধানমন্ত্রী ‘হর ঘর তিরঙ্গা’ অভিযানকে কেন্দ্র করে দেশবাসীর মধ্যে যে উৎসাহ ও উদ্দীপনা দেখা দিয়েছে তার প্রশংসা করেছেন

নয়াদিল্লি, ১১ আগস্ট ২০২২ প্রধানমন্ত্রী শ্রী নরেন্দ্র মোদী ‘হর ঘর তিরঙ্গা’ অভিযানে দেশবাসীর উৎসাহ ও উদ্দীপনার সঙ্গে অংশগ্রহণের প্রশংসা করেছেন। তিনি বলেছেন, এর মধ্য দিয়ে দেশের ঐক্য ও সংহতি প্রতিফলিত হয়েছে। শ্রী মোদী রাখী পূর্ণিমার দিন যুব সম্প্রদায়ের সঙ্গে মত বিনিময়ের সময় তাঁদের হাতে ত্রিবর্ণরঞ্জিত জাতীয় পতাকা তুলে দেন। এ সংক্রান্ত ভিডিওটি তিনি সকলের সঙ্গে ভাগ করে নিয়েছেন। এক ট্যুইট বার্তায় প্রধানমন্ত্রী বলেছেন, “ ‘হর ঘর তিরঙ্গা’ অভিযানকে কেন্দ্র করে দেশবাসীর মধ্যে যে উৎসাহ ও উদ্দীপনা দেখা যাচ্ছে তার মধ্য দিয়ে দেশের ঐক্য ও অখণ্ডতার ভাবনা প্রতিফলিত হচ্ছে। অমৃতকালে এই ভাবনা ভারতবর্ষকে এক নতুন উচ্চতায় নিয়ে যাবে। #HarGharTiranga” ত্রিবর্ণরঞ্জিত জাতীয় পতাকার সঙ্গে প্রত্যেক ভারতবাসী বিশেষ এক বন্ধনে আবদ্ধ। আজ আমার তরুণ বন্ধুদের হাতে এই পতাকা তুলে দিলাম। তাঁদের মুখ হাসিতে উদ্ভাসিত হয়ে উঠেছিল! /
প্রমুখ স্বামী মহারাজের স্মৃতির উদ্দেশে শেষ শ্রদ্ধা নিবেদন ভারতের প্রধানমন্ত্রীর

প্রমুখ স্বামী মহারাজের স্মৃতির উদ্দেশে শ্রদ্ধা নিবেদন করেছেন প্রধানমন্ত্রী শ্রী নরেন্দ্র মোদী। এ মাসের ১৫ তারিখে তিনি গুজরাটের সারঙ্গপুরে যান প্রয়াত প্রমুখস্বামী মহারাজের প্রতি শেষ শ্রদ্ধা নিবেদনের জন্য। শ্রদ্ধা নিবেদনকালে শ্রী মোদী বলেন, “ধর্মগুরু প্রমুখ স্বামী মহারাজ শুধুমাত্র একজনসন্ন্যাসী ছিলেন না, তিনি ছিলেন একজন লোক সংগ্রাহক-ও। ধর্মগুরুপ্রমুখ স্বামী মহারাজ’কে প্রণাম জানাই। তিনি আমাদের শক্তিদান করুন এবং পথনির্দেশকহয়ে উঠুন এই প্রার্থনা জানাই”।
নামিবিয়ার সরকারি আধিকারিকদের প্রশিক্ষণ ও দক্ষতা বৃদ্ধির কাজে ভারতের সহযোগিতা  :   সংশ্লিষ্ট প্রস্তাবে সম্মতি কেন্দ্রীয় মন্ত্রিসভার

নামিবিয়ার সরকারি আধিকারিকদের দক্ষতা বৃদ্ধির লক্ষ্যে প্রশিক্ষণ সহ সংশ্লিষ্টবিভিন্ন ক্ষেত্রে সহযোগিতা প্রসারে চুক্তিবদ্ধ হবে ভারতের লালবাহাদুর শাস্ত্রীন্যাশনাল অ্যাকাডেমি অফ অ্যাডমিনিস্ট্রেশন (এলবিএসএনএএ) এবং নামিবিয়ার নামিবিয়াইন্সটিটিউট অফ পাবলিক অ্যাডমিনিস্ট্রেশন অ্যান্ড ম্যানেজমেন্ট (এনআইপিএএম)। বুধবার এখানে প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিতকেন্দ্রীয় মন্ত্রিসভার বৈঠকে এই সহযোগিতার বিষয়টি চূড়ান্ত করে তাতে প্রয়োজনীয়অনুমোদন দেওয়া হয়। এই চুক্তির আওতায় ভারতীয় প্রশিক্ষণ সংস্থাটি নামিবিয়ার উচ্চতর সরকারিচাকরির ক্ষেত্রে সংশ্লিষ্ট আধিকারিকদের প্রশিক্ষণের বিষয়ে সহযোগিতা করবেএনআইপিএএম-এরসঙ্গে। এছাড়াও, সরকারি প্রশাসন এবং ক্ষমতা ও দক্ষতা বৃদ্ধির ক্ষেত্রে দুটি দেশেরমধ্যে এক নিবিড় সহযোগিতার বাতাবরণ গড়ে তুলতে সাহায্য করবে প্রস্তাবিত এই চুক্তিটি।
পুলিশ বাহিনীর দক্ষতা ও কর্মতৎপরতার ওপর জোর দিলেনপ্রধানমন্ত্রী

হায়দরাবাদেসর্দার বল্লভভাই প্যাটেল জাতীয় পুলিশ অ্যাকাডেমি’তে শনিবার পুলিশের ডিজি ওআইজি-দের এক সম্মেলনে যোগ দিলেন প্রধানমন্ত্রী শ্রী নরেন্দ্র মোদী। সম্মেলনেভাষণদানকালে ২৬ নভেম্বর দিনটির কথা স্মরণ করে তিনি বলেন, এই দিনটিতেই জঙ্গিরাহামলা চালিয়েছিল মুম্বাইতে। সাহসের সঙ্গে সেই ঘটনার মোকাবিলা করেছিল পুলিশ বাহিনী।যে ৩৩ হাজার পুলিশ কর্মী কর্তব্যের খাতিরে শহীদ হয়েছেন, তাঁদের কথাও প্রসঙ্গতস্মরণ করেন তিনি। প্রধানমন্ত্রীবলেন, এই বার্ষিক সম্মেলনের উদ্যোগ আয়োজন ও পরিচালনার ক্ষেত্রে এক আমূল পরিবর্তনঘটেছে। বর্তমানে এই সম্মেলন হয়ে উঠেছে অভিজ্ঞতা বিনিময়ের এক বিশেষ মঞ্চ, যা থেকেনীতি পরিকল্পনার কাজে প্রচুর প্রস্তাব ও পরামর্শ লাভ করা যায়। পুলিশ বাহিনীরকর্মতৎপরতা বৃদ্ধির জন্য যে সমস্ত বিষয়ের ওপর প্রস্তাব ও পরামর্শকে গ্রহণযোগ্য বলেমনে করা হবে, তার দ্রুত বাস্তবায়নের ওপর বিশেষ জোর দেন তিনি। প্রশিক্ষণেরপ্রশ্নে প্রধানমন্ত্রী বলেন, পুলিশ বাহিনীর কাজে দক্ষতার্জন একান্ত জরুরি।প্রশিক্ষণ সূচি তথা প্রক্রিয়ার এটি এক অপরিহার্য অঙ্গ। মানুষের মনস্তাত্ত্বিক আচরণএবং আচরণগত মনস্তত্ত্ব এই ধরণের প্রশিক্ষণের দুটি বিশেষ গুরুত্বপূর্ণ দিক বলে মনেকরেন তিনি। বাহিনীরনেতৃত্ব দেওয়ার কাজে দক্ষতার্জনের গুরুত্বের ওপর দৃষ্টি আকর্ষণ করে শ্রী মোদীবলেন, পুলিশ বাহিনীর দক্ষতা বাড়িয়ে তোলার দায়িত্ব সংশ্লিষ্ট পদস্থ আধিকারিকদের।আইন ও শৃঙ্খলার প্রশ্নে প্রধানমন্ত্রী জোর দেন পায়ে হেঁটে পুলিশী টহল এবং সাধারণপুলিশ কর্মীদের মাধ্যমে গোয়েন্দা তথ্য সংগ্রহের ওপর। সমষ্টিগতপ্রশিক্ষণ প্রচেষ্টার মাধ্যমে পুলিশ বাহিনীর গুণগত পরিবর্তনের আহ্বান জানানপ্রধানমন্ত্রী। তিনি বলেন, পুলিশ বাহিনীকে এগিয়ে যেতে হলে প্রযুক্তি ও মানবশক্তিরসমন্বয়ের ওপর গুরুত্ব দেওয়া প্রয়োজন। এই উপলক্ষে‘ইন্ডিয়ান পুলিশ অ্যাট ইয়োর কল’ নামে একটি মোবাইল অ্যাপ-এরও সূচনা করেনপ্রধানমন্ত্রী। গোয়েন্দা বাহিনীর আধিকারিকদের কৃতিত্বপূর্ণ কাজের স্বীকৃতিতেরাষ্ট্রপতির পুলিশ পদকও প্রদান করেন তিনি। এর আগে শ্রীমোদী জাতীয় পুলিশ অ্যাকাডেমির শহীদ বেদীতে মাল্যোর্পণ করেন; সর্দার বল্লভভাইপ্যাটেলের মূর্তিতে পুষ্পার্ঘ্য অর্পণ করে একটি গাছের চারা রোপণ করেন অ্যাকাডেমিপ্রাঙ্গণে।
“ভারত-ইজরায়েল শিল্প গবেষণা ও উন্নয়ন এবং প্রযুক্তিগত উদ্ভাবনা তহবিল” নিয়ে মউ-এঅনুমোদন কেন্দ্রীয় মন্ত্রিসভার

নয়াদিল্লি: ৩০ আগস্ট: প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয় মন্ত্রিসভা বুধবার ভারত ওইজরায়েলের মধ্যে “ভারত-ইজরায়েল শিল্প গবেষণা ও উন্নয়ন এবং প্রযুক্তিগত উদ্ভাবনাতহবিল (১৪এফ.)” নিয়ে মউ-এ অনুমোদন দিল| গত জুলাই মাসে (২০১৭) এই মউ স্বাক্ষরিত হয়েগেছে| এই তহবিলে ভারত ও ইজরায়েল পাঁচ বছরের জন্যপ্রতি বছর সমানভাবে চার মিলিয়ন মার্কিন ডলার জমা করবে| দুই দেশের চারজন করে সদস্যনিয়ে গঠিত যৌথ পর্ষদ এই উদ্ভাবনা তহবিল পরিচালনা করবে| এই মউ উদ্ভাবনামূলক বা প্রযুক্তি-চালিত বাউন্নত পণ্য, পরিষেবা বা পদ্ধতির ক্ষেত্রে যৌথ প্রকল্পে সহযোগিতা বৃদ্ধির মাধ্যমেবিজ্ঞান ও প্রযুক্তির ক্ষেত্রে দ্বিপাক্ষিক শিল্প গবেষণা ও উন্নয়ন এবং উদ্ভাবনাসহযোগিতাকে এগিয়ে নিয়ে যাবে| এভাবে এই প্রকল্প জল, কৃষি, বিদ্যুত ও ডিজিট্যালপ্রযুক্তির ক্ষেত্রে সাশ্রয়ী প্রযুক্তিগত উদ্ভাবনাকে বিশেষভাবে গুরুত্ব দেবে|সহযোগিতামূলক এই প্রকল্পের মাধ্যমে ভারত ও ইজরায়েলের বিভিন্ন বেসরকারি শিল্প,উদ্যোগ, গবেষণা ও উন্নয়ন প্রতিষ্ঠানগুলোর মধ্যে একটা সংঘ গড়তে প্রাতিষ্ঠানিকসহায়তা প্রদান করা হবে| যৌথ তহবিলের মাধ্যমে এই সহযোগিতা দুই দেশেরমধ্যে প্রযুক্তি-আর্থিক সহযোগিতাকে বৃদ্ধি করবে| এটা ভারত ও ইজরায়েলের মধ্যে যৌথপ্রকল্পকে উত্সাহিত করার জন্য পরিপূরক শক্তি বৃদ্ধি করবে, জাতীয় ও বৈশ্বিক বাজারেমূলধন তৈরির লক্ষ্যে| সহায়ক সরঞ্জামের এক ব্যাপক সম্ভার প্রদান করবে যা “ব্যবহারিকজ্ঞান” (নো-হাউ) কে “করে দেখানো” (শো-হাও)-এর জ্ঞানে রূপান্তরিত করবে| এটা ভারতেউদ্ভাবনা ও প্রযুক্তি-উদ্যোগকে শক্তিশালী করবে, লালন করবে এবং ভারতের স্টার্ট-আপকর্মসূচিতে প্রত্যক্ষ অবদান রাখবে বলে আশা করা যাচ্ছে|
নেতাজীর জন্মজয়ন্তীতে প্রধানমন্ত্রীর শ্রদ্ধা জ্ঞাপন

নেতাজী সুভাষ চন্দ্র বসুর জন্মজয়ন্তীতে তাঁকে শ্রদ্ধা জ্ঞাপন করেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন, “নেতাজী সুভাষ চন্দ্র বসুর জন্মজয়ন্তীতে তাঁকে শ্রদ্ধা জানাই। তিনি এমনই এক ব্যক্তিত্ব, যিনি ভারতকে স্বাধীন করে দেশবাসীকে সম্মানের জীবন দিতে নিজেকে উৎসর্গ করেছিলেন। আমরা তাঁর আদর্শকে বাস্তবায়িত করে শক্তিশালী ভারত গঠন করতে প্রতিশ্রুতিবদ্ধ”। …
ফসফেট সার উৎপাদনকারী ইউনিটগুলিকে বিশেষ সুবিধা

সিঙ্গল সুপার ফসফেট (এস এস পি) ইউনিটগুলির ক্ষেত্রে উৎপাদন ক্ষমতার ন্যূনতম মাত্রাপূরণের যে বাধ্যবাধকতা ছিল তা দূর করার প্রস্তাবে সম্মতি দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে মন্ত্রিসভার বৈঠকটি বৃহস্পতিবার অনুষ্ঠিত হয়। সারের ক্ষেত্রে নীতি সংশোধনের বিষয়টিতে বিশেষভাবে জোর দেওয়ার লক্ষ্যেই এই সিদ্ধান্ত গ্রহণ করে মন্ত্রিসভা। এর আগে এন বি এস প্রকল্পের আওতায় ভর্তুকি সহায়তা লাভের জন্য ন্যূনতম মাত্রা পূরণ করতে হতো ফসফেট উৎপাদন প্রকল্পগুলিতে। উৎপাদন ক্ষমতার ন্যূনতম ব্যবহার বা মাত্রা পূরণ সম্পর্কিত বাধ্যবাধকতা দূর করার ফলে এখন থেকে ফসফেট উৎপাদনকারী ইউনিটগুলি অন্যান্য সার কারখানার মতোই ভর্তুকি সহায়তা লাভ করতে পারবে কৃষি সংক্রান্ত কাজকর্মের ক্ষেত্রে।
লেহ হাসপাতালে আহত সইনিকদের সঙ্গে প্রধান মন্ত্রীর বার্তালাপ

আজ আপনাদের সকলকে শুভেচ্ছা জানাতে এসেছি। কারণ যে বীরত্বের সাথে আপনারা লড়াই করেছেন, আমি কয়েকদিন আগেও বলেছি, যে সৈনিকরা আমাদের ছেড়ে চলে গেছেন তারাও এমনি নিহত হন নি। তাঁরা সকলেই শত্রুদের উপযুক্ত জবাব উত্তর দিয়েছেন। আপনারা আহত হয়ে হাসপাতালে ভর্তি, হয়েছেন তাইহয়তো অনুমান করতে পারবেন না। কিন্তু ১৩০ কোটিদেশবাসী আপনাদের জন্য গর্ব অনুভব করছে। আপনাদের সাহস এবং বীরত্ব পুরো নতুন প্রজন্মকে অনুপ্রাণিত করছে এবং সেজন্য আপনাদের বীরত্ব, আপনাদের পরাক্রম, আমাদের দেশবাসীকে দীর্ঘদিনধরে অনুপ্রাণিত করে যাবে। এবং বিশ্বের পরিস্থিতি আজ যখন এই বার্তা প্রেরণ করা হয় যে ভারতের সাহসীসৈন্যরা এ জাতীয় শক্তির সামনে তাদের বীরত্ব প্রদর্শন করে, তখন বিশ্বরাও তারা কারা তরুণ তা জানতে আগ্রহী। তার প্রশিক্ষণ কী, তার ত্যাগ কত উচ্চ। তাদেরপ্রতিশ্রুতি কত ভাল। আজ, পুরো বিশ্ব আপনার শক্তির বিশ্লেষণ করছে। এবং বিশ্বের পরিস্থিতি আজ এমন যে এই বার্তা আজ সারা পৃথিবীতে পৌঁছে গেছে যে ভারতের সাহসী সৈন্যরা এ জাতীয় আক্রমণকারী শক্তির সামনে তাঁদের বীরত্ব প্রদর্শন করে, তখন বিশ্ববাসীও জানতে চাইছে, এই অসমসাহসী তরুণদের সম্পর্কে জানতে চাইছেন। তাঁদের প্রশিক্ষণ কেমন, তাদের ত্যাগ কত গরিমাময়। তাদের প্রস্তুতি কত ভাল! আজ, গোটা বিশ্বআপনাদের শক্তির বিশ্লেষণ করছে। আমি আজ এসেছি এবং কেবল আপনাদের প্রণাম জানাতে এসেছি। আপনাদের স্পর্শ করে, আপনাদের দেখে, আমি একটি শক্তি নিয়ে যাচ্ছি, আমি একটি অনুপ্রেরণা নিয়ে যাচ্ছি। এবং আমাদের ভারতকেস্বাবলম্বী হওয়া উচিত, বিশ্বের কোনও শক্তির সামনে কখনও মাথা নত করা উচিত নয়, কখনও মাথা নত করাউচিত নয়। আপনাদের মতো সাহসী শক্তিমান সঙ্গীদের শৌর্যে আপ্লুত হয়ে আমি একথা বলতে পারছি। আমি আপনাদের প্রণাম জানাচ্ছি, আমি আপনাদের সাহসী মায়েদেরও প্রণাম জানাই, যারা আপনাদের জন্ম দিয়েছিল। আমি তাঁদের প্রতি শ্রদ্ধা জানাতে চাই, যাঁরা আপনাদের মতো বীর যোদ্ধাদের জন্ম দিয়েছেন, লালন-পালন করেছেন এবং তাদের দেশের জন্য উৎসর্ গকরেছেন। এই মায়েদের যত গৌরবগান করি, মাথা নিচুকরে যতই প্রণাম জানাই তা যথেষ্ট নয়। আরেকবার বন্ধুরা, আপনাদের দ্রুত আরোগ্য কামনা করি। দ্রুত সুস্থ হয়ে উঠুন এবং আবার সংযম ও সহযোগীতার ভাবনা নিয়ে অন্য বীর সঙ্গীদের সঙ্গে কাঁধে কাঁধ মিলিয়ে এগিয়ে যান। ধন্যবাদ বন্ধুগণ।